Nils Marton Aadland

Nils Marton Aadland (født 9. mai 1962 i Haugesund) er en norsk politiker (H) som var ordfører i Meland kommune fra 2007 til 2015.

Han har examen artium fra 1981 og studier i sammenlignende politikk fra Universitetet i Bergen. Aadland var journalist i Strilen 1987–1989, nyhetsleder i NorMedia 1989–1991 og ansvarlig redaktør i Nordhordland 1992–1999.

Han var hovedtillitsvalgt for vernepliktige i Sjøforsvaret 1984–1985, politisk viseformann i Hordaland Unge Høyre 1985–1986, medlem av Unge Høyres sentralstyre 1986–1988, medlem av Meland kommunestyre 1988–1995, leder i Meland Høgre 1989–1992 og 1999–2004 samt leder i Hordaland Høyre 2004–2008. Han har igjen vært medlem av Meland kommunestyre siden 1999, ordfører fra 2007 til 2015, samt medlem av Hordaland fylkesting siden 2011.

Han stiller som ordførerkandidat for Høgre i nye Alver kommune for perioden 2019 - 2023.

Referanser 

 

Ordførere i Meland
Høyre-ordførere i Hordaland
Norske redaktører
Journalister i norske lokalaviser
Personer fra Haugesund kommune
Fødsler i 1962